b'\n_START_ARTICLE_\nImperiul Roman de Apus\n_START_SECTION_\nNa\xc8\x99terea Imperiului\n_START_PARAGRAPH_\nPe m\xc4\x83sur\xc4\x83 ce Republica Roman\xc4\x83 s-a extins, aceasta a ajuns la un punct \xc3\xaen care guvernul central din Roma nu a mai putut conduce eficient provinciile \xc3\xaendep\xc4\x83rtate. \xc3\x8en special comunica\xc8\x9biile \xc8\x99i transporturile erau problematice, av\xc3\xa2nd \xc3\xaen vedere marea extindere a Imperiului. \xc8\x98tiri despre invazii, revolte, calamit\xc4\x83\xc8\x9bi naturale sau izbucnirea unor epidemii erau purtate de c\xc4\x83tre nave sau curieri c\xc4\x83lare, deseori necesit\xc3\xa2nd mult timp pentru a ajunge la Roma, precum \xc8\x99i pentru ca ordinele de la Roma s\xc4\x83 fie puse \xc3\xaen aplicare \xc3\xaen provincia de origine. Din acest motiv, guvernatorii provinciilor aveau comanda de facto \xc3\xaen numele Republicii Romane._NEWLINE_\xc3\x8enainte de stabilirea Imperiului, teritoriile din Republica Roman\xc4\x83 fuseser\xc4\x83 \xc3\xaemp\xc4\x83r\xc8\x9bite \xc3\xaentre membrii celui de-al doilea triumvirat, compus din Octavian, Marc Antoniu, \xc8\x99i Marcus Aemilius Lepidus. Antoniu a primit provinciile din est: Achaea, Macedonia \xc8\x99i Epir (aproximativ Grecia de ast\xc4\x83zi), Bithynia, Pontus \xc8\x99i Asia (aproximativ Turcia din zilele noastre), Siria, Cipru \xc8\x99i Cyrenaica. Aceste teritorii fuseser\xc4\x83 cucerite \xc3\xaenainte de c\xc4\x83tre Alexandru cel Mare; astfel, o mare parte a aristocra\xc8\x9biei era de origine greac\xc4\x83. \xc3\x8entreaga regiune, \xc3\xaen special marile ora\xc8\x99e, fuseser\xc4\x83 \xc3\xaen majoritate asimilate \xc3\xaen cultura greac\xc4\x83, greaca deseori servind drept lingua franca._NEWLINE_Octavian, pe de alt\xc4\x83 parte, a ob\xc8\x9binut provinciile romane din vest: Italia (Italia modern\xc4\x83), Gallia (Fran\xc8\x9ba actual\xc4\x83), Gallia Belgica (p\xc4\x83r\xc8\x9bi din Belgia, Olanda \xc8\x99i Luxemburg de ast\xc4\x83zi) \xc8\x99i Hispania (Spania \xc8\x99i Portugalia din zilele noastre). Aceste p\xc4\x83m\xc3\xa2nturi includeau, de asemenea, colonii grece\xc8\x99ti \xc8\x99i cartagineze \xc3\xaen zonele de coast\xc4\x83, de\xc8\x99i triburi celtice, cum ar fi galii \xc8\x99i celtiberii, predominau din punct de vedere cultural._NEWLINE_Lepidus a primit mica provincie Africa (aproximativ Tunisia modern\xc4\x83). Octavian a luat \xc3\xaen cur\xc3\xa2nd Africa de la Lepidus, ad\xc4\x83ug\xc3\xa2nd \xc3\xaentre timp colonia greac\xc4\x83 a Siciliei (Sicilia actual\xc4\x83) posesiunilor sale._NEWLINE_Dup\xc4\x83 \xc3\xaenfr\xc3\xa2ngerea lui Marc Antoniu, victoriosul Octavian controla un Imperiu Roman unit. De\xc8\x99i \xc3\xaen Imperiul Roman existau multe culturi distincte, adeseori s-a afirmat c\xc4\x83 toate acestea au suferit o romanizare treptat\xc4\x83. Cu toate c\xc4\x83 au existat dou\xc4\x83 culturi predominante, cea greac\xc4\x83 \xc3\xaen est \xc8\x99i cea latin\xc4\x83 \xc3\xaen vest, imperiul a func\xc8\x9bionat eficient ca un ansamblu integrat. Evolu\xc8\x9biile politice \xc8\x99i militare vor realinia \xc3\xaen ultim\xc4\x83 instan\xc8\x9b\xc4\x83 Imperiul de-a lungul acestor linii culturale \xc8\x99i lingvistice.\n_START_SECTION_\nRebeliuni, r\xc4\x83scoale \xc8\x99i consecin\xc8\x9be politice\n_START_PARAGRAPH_\nRebeliuni \xc8\x99i r\xc4\x83scoale minore au fost evenimente destul de comune \xc3\xaen \xc3\xaentreg Imperiul. Triburi sau ora\xc8\x99e cucerite se vor revolta, iar legiunile vor fi deta\xc8\x99ate pentru a zdrobi rebeliunile. De\xc8\x99i acest proces era simplu \xc3\xaen timp de pace, putea fi considerabil mai complicat \xc3\xaen timp de r\xc4\x83zboi, ca de exemplu \xc3\xaen Marea revolt\xc4\x83 evreiasc\xc4\x83._NEWLINE_\xc3\x8entr-o campanie militar\xc4\x83 de anvergur\xc4\x83, legiunile, sub generali cum ar fi Vespasian, erau mult mai numeroase. Pentru a asigura loialitatea unui comandant, un \xc3\xaemp\xc4\x83rat pragmatic putea \xc8\x9bine unii membri ai familiei generalului ca ostatici. \xc3\x8en acest scop, Nero i-a \xc8\x9binut captivi \xc3\xaen mod eficient pe Domi\xc8\x9bian \xc8\x99i Quintus Petillius Cerialis, guvernatorul Ostiei, care erau fratele mai mic, respectiv cumnatul lui Vespasian. Domnia lui Nero s-a \xc3\xaencheiat doar cu revolta G\xc4\x83rzii Pretoriene, care fusese mituit\xc4\x83 \xc3\xaen numele lui Galba. Garda Pretorian\xc4\x83, o figurativ\xc4\x83 \xe2\x80\x9esabie a lui Damocles\xe2\x80\x9d, era adesea perceput\xc4\x83 ca fiind de loialitate dubioas\xc4\x83. Urm\xc3\xa2nd exemplul acesteia, legiunile de la grani\xc8\x9be au participat din ce \xc3\xaen ce mai mult la r\xc4\x83zboaie civile._NEWLINE_Principalul inamic \xc3\xaen vest era reprezentat de triburile germanice din spatele r\xc3\xa2urilor Rin \xc8\x99i Dun\xc4\x83re. Augustus \xc3\xaencercase s\xc4\x83 le cucereasc\xc4\x83, dar \xc3\xaen cele din urm\xc4\x83 s-a retras dup\xc4\x83 \xc3\xaenfr\xc3\xa2ngerea de la Teutoburg._NEWLINE_Par\xc8\x9bia, \xc3\xaen est, pe de alt\xc4\x83 parte, se afla la prea mare distan\xc8\x9b\xc4\x83 \xc8\x99i era prea puternic\xc4\x83 pentru a fi cucerit\xc4\x83. Orice invazie part\xc4\x83 era \xc3\xaenfruntat\xc4\x83 \xc8\x99i de obicei \xc3\xaenvins\xc4\x83 \xc8\x99i \xc3\xaen mod similar par\xc8\x9bii respingeau orice invazie roman\xc4\x83, cre\xc3\xa2nd o situa\xc8\x9bie de impas._NEWLINE_Controlul frontierei de vest a Romei era destul de u\xc8\x99or, pentru c\xc4\x83 se g\xc4\x83sea relativ aproape, dar controlul ambelor frontiere \xc3\xaen acela\xc8\x99i timp pe vreme de r\xc4\x83zboi era dificil. \xc3\x8en cazul \xc3\xaen care \xc3\xaemp\xc4\x83ratul se afla aproape de frontiera de est, erau \xc8\x99anse mari ca un general ambi\xc8\x9bios s\xc4\x83 se revolte \xc3\xaen vest \xc8\x99i vice-versa, f\xc4\x83c\xc3\xa2nd astfel Imperiul vulnerabil din dou\xc4\x83 p\xc4\x83r\xc8\x9bi. Acest oportunism pe vreme de r\xc4\x83zboi a afectat mul\xc8\x9bi \xc3\xaemp\xc4\x83ra\xc8\x9bi legitimi \xc8\x99i \xc3\xaentr-adev\xc4\x83r a pavat drumul spre putere pentru mai mul\xc8\x9bi viitori \xc3\xaemp\xc4\x83ra\xc8\x9bi.\n_START_SECTION_\nStagnare economic\xc4\x83 \xc3\xaen vest\n_START_PARAGRAPH_\nRoma \xc8\x99i Peninsula Italic\xc4\x83 au \xc3\xaenceput s\xc4\x83 sufere o \xc3\xaencetinire economic\xc4\x83 pe m\xc4\x83sur\xc4\x83 ce industriile \xc8\x99i banii au \xc3\xaenceput s\xc4\x83 se deplaseze spre exterior. P\xc3\xa2n\xc4\x83 la \xc3\xaenceputul secolului al II-lea, stagnarea economic\xc4\x83 din Imperiul Roman antic s-a reflectat prin \xc3\xaemp\xc4\x83ra\xc8\x9bii n\xc4\x83scu\xc8\x9bi \xc3\xaen provincii, cum ar fi Traian \xc8\x99i Hadrian. Pe m\xc4\x83sura trecerii timpului, problemele economice au crescut \xc3\xaen for\xc8\x9b\xc4\x83 \xc8\x99i frecven\xc8\x9b\xc4\x83.\n_START_SECTION_\nCriza din secolul al III-lea\n_START_PARAGRAPH_\n\xc3\x8encep\xc3\xa2nd cu 18 martie 235, de la asasinarea \xc3\xaemp\xc4\x83ratului Alexandru Severus, Imperiul Roman s-a scufundat \xc3\xaentr-o perioad\xc4\x83 de 50 de ani de r\xc4\x83zboi civil, cunoscut azi drept Criza din secolul al III-lea. Na\xc8\x99terea dinastiei belicoase sasanide \xc3\xaen Par\xc8\x9bia a reprezentat o amenin\xc8\x9bare major\xc4\x83 pentru Roma \xc3\xaen est. Demonstr\xc3\xa2nd pericolul crescut, \xc3\xaemp\xc4\x83ratul Valerian a fost capturat de Shapur I \xc3\xaen 259. Cel mai mare fiu al lui \xc8\x99i mo\xc8\x99tenitor-aparent, Gallienus, a reu\xc8\x99it s\xc4\x83 ob\xc8\x9bin\xc4\x83 domnia \xc8\x99i a pornit lupta pe frontiera de est. Fiul lui Gallienus, Saloninus \xc8\x99i prefectul pretorian Silvanus \xc3\xae\xc8\x99i aveau re\xc8\x99edin\xc8\x9ba \xc3\xaen Colonia Agrippina (modernul K\xc3\xb6ln) pentru a consolida loialitatea legiunilor locale. Totu\xc8\x99i, Marcus Cassianius Latinius Postumus, guvernatorul local al provinciilor germane, s-a r\xc4\x83zvr\xc4\x83tit; asaltul lui asupra Coloniei Agrippina a dus la moartea lui Saloninus \xc8\x99i a prefectului. \xc3\x8en confuzia care a urmat, un stat independent, cunoscut ca Imperiul Galic, a ap\xc4\x83rut._NEWLINE_Capitala acestuia era Augusta Treverorum (Trierul de ast\xc4\x83zi) \xc8\x99i \xc8\x99i-a extins rapid controlul asupra provinciilor germane \xc8\x99i galice \xc8\x99i peste toat\xc4\x83 Hispania \xc8\x99i Britannia. Avea propriul senat iar o list\xc4\x83 par\xc8\x9bial\xc4\x83 a consulilor s\xc4\x83i \xc3\xaenc\xc4\x83 mai supravie\xc8\x9buie\xc8\x99te. A men\xc8\x9binut religia roman\xc4\x83, limba \xc8\x99i cultura \xc8\x99i a fost mult mai preocupat cu lupta \xc3\xaempotriva triburilor germanice dec\xc3\xa2t \xc3\xaempotriva altor romani. Cu toate acestea, \xc3\xaen timpul domniei lui Claudius Gothicus (268-270), mari teritorii ale Imperiului Galic au fost restaurate conducerii romane._NEWLINE_\xc3\x8en aproximativ acela\xc8\x99i timp, provinciile de est au fost integrate \xc3\xaen Imperiul Palmyrei sau Imperiul Palmyrez, sub conducerea reginei Zenobia._NEWLINE_\xc3\x8en 272, \xc3\xaemp\xc4\x83ratul Aurelian a reu\xc8\x99it \xc3\xaen sf\xc3\xa2r\xc8\x99it s\xc4\x83 supun\xc4\x83 Palmyra \xc8\x99i s\xc4\x83 revendice teritoriul acesteia \xc3\xaen numele Imperiului. Cu estul asigurat, el \xc8\x99i-a \xc3\xaentors aten\xc8\x9bia \xc3\xaenspre vest, ocup\xc3\xa2nd Imperiul Galic un an mai t\xc3\xa2rziu. Datorit\xc4\x83 unei \xc3\xaen\xc8\x9belegeri secrete dintre Aurelian \xc8\x99i \xc3\xaemp\xc4\x83ratul galic Tetricus I \xc8\x99i fiul s\xc4\x83u Tetricus al II-lea, armata galic\xc4\x83 a fost \xc3\xaenvins\xc4\x83 rapid. \xc3\x8en schimb, Aurelian le-a cru\xc8\x9bat vie\xc8\x9bile \xc8\x99i le-a oferit celor doi fo\xc8\x99ti rebeli pozi\xc8\x9bii importante \xc3\xaen Italia.\n_START_SECTION_\nTetrarhia\n_START_PARAGRAPH_\nFrontierele externe au fost \xc3\xaen cea mai mare parte lini\xc8\x99tite pentru restul Crizei din secolul al III-lea sau anarhia militar\xc4\x83, de\xc8\x99i \xc3\xaentre moartea lui Aurelian din 275 \xc8\x99i accederea la domnie a lui Diocle\xc8\x9bian zece ani mai t\xc3\xa2rziu cel pu\xc8\x9bin opt \xc3\xaemp\xc4\x83ra\xc8\x9bi sau succesori la tron au fost uci\xc8\x99i, mul\xc8\x9bi asasina\xc8\x9bi de c\xc4\x83tre propriile trupe._NEWLINE_Diviziunea politic\xc4\x83 a Imperiului Roman a \xc3\xaenceput sub Diocle\xc8\x9bian. \xc3\x8en 286, prin crearea tetrarhiei, i-a oferit partea de vest lui Maximian ca august \xc8\x99i l-a numit pe Constantius Chlorus drept subordonat al s\xc4\x83u (cezar). Acest sistem a separat efectiv imperiul \xc3\xaen patru p\xc4\x83r\xc8\x9bi \xc8\x99i a creat capitale distincte \xc3\xaen afar\xc4\x83 de Roma ca un mod de a evita nelini\xc8\x99tea civililor care marcase secolul al III-lea. \xc3\x8en vest, capitalele au fost Mediolanumul lui Maximian (azi Milano) \xc8\x99i Trierul lui Constantius. La 1 mai 305, cei doi vechi Augu\xc8\x99ti s-au retras \xc8\x99i au fost \xc3\xaenlocui\xc8\x9bi de Cezarii lor respectivi.\n_START_SECTION_\nConstantin cel Mare\n_START_PARAGRAPH_\nSistemul tetrarhiei a e\xc8\x99uat atunci c\xc3\xa2nd \xc3\xaemp\xc4\x83ratul roman apusean, Constantius, a murit pe nea\xc8\x99teptate \xc3\xaen 306, \xc8\x99i fiul s\xc4\x83u Constantin cel Mare a fost proclamat Augustus peste vest de c\xc4\x83tre legiunile din Britania. O criz\xc4\x83 a urmat deoarece mai mul\xc8\x9bi pretenden\xc8\x9bi au \xc3\xaencercat s\xc4\x83 conduc\xc4\x83 jum\xc4\x83tatea vestic\xc4\x83. \xc3\x8en 308, Augustus de est, Galeriu, a organizat o conferin\xc8\x9b\xc4\x83 la Carnuntum care a re\xc3\xaenviat tetrarhia prin \xc3\xaemp\xc4\x83r\xc8\x9birea Occidentului \xc3\xaentre Constantin \xc8\x99i Licinius. Constantin a fost mult mai interesat de cucerirea \xc3\xaentregului imperiu. Printr-o serie de lupte \xc3\xaen Est \xc8\x99i Vest, Licinius \xc8\x99i Constantin au stabilizat p\xc4\x83r\xc8\x9bile lor, respectiv ale Imperiului Roman p\xc3\xa2n\xc4\x83 \xc3\xaen 314, \xc8\x99i a \xc3\xaenceput s\xc4\x83 concureze pentru controlul exclusiv al unui stat re\xc3\xaentregit. Constantin a ie\xc8\x99it victorios \xc3\xaen 324, dup\xc4\x83 predarea \xc8\x99i uciderea lui Licinius \xc3\xaen urma b\xc4\x83t\xc4\x83liei de la Chrysopolis._NEWLINE_Tetrarhia s-a \xc3\xaencheiat, dar ideea \xc3\xaemp\xc4\x83r\xc8\x9birii Imperiului Roman \xc3\xaentre doi \xc3\xaemp\xc4\x83ra\xc8\x9bi a r\xc4\x83mas valid\xc4\x83. \xc3\x8emp\xc4\x83ra\xc8\x9bii foarte puternici ar reuni sub conducerea lor, dar odat\xc4\x83 cu moartea lor, Imperiul Roman va fi divizat din nou \xc3\xaentre Est \xc8\x99i Vest.\n_START_SECTION_\nA doua \xc3\xaemp\xc4\x83r\xc8\x9bire\n_START_PARAGRAPH_\nConstantius s-a n\xc4\x83scut \xc3\xaen 317, la Sirmium, Pannonia. A fost al treilea fiu al lui Constantin cel Mare, \xc8\x99i al doilea al celei de-a doua so\xc8\x9bie a sa, Fausta, fiica lui Maximian. Constantius a fost f\xc4\x83cut de c\xc4\x83tre tat\xc4\x83l s\xc4\x83u Cezar la 13 noiembrie 324. Imperiul Roman a fost sub conducerea unui singur \xc3\xaemp\xc4\x83rat, dar, cu moartea lui Constantin \xc3\xaen 337, r\xc4\x83zboiul civil a izbucnit \xc3\xaentre cei trei fii ai s\xc4\x83i, \xc3\xaemp\xc4\x83r\xc8\x9bind Imperiul \xc3\xaen trei. Occidentul a fost unificat \xc3\xaen 340 sub Constans, care a fost asasinat \xc3\xaen 350 din ordinul uzurpatorului Magnentius; dup\xc4\x83 ce Magnentius a pierdut b\xc4\x83t\xc4\x83lia de la Mursa Major, o reunificare complet\xc4\x83 a \xc3\xaentregului Imperiu a avut loc \xc3\xaen 353 sub Constan\xc8\x9biu al II-lea._NEWLINE_Constan\xc8\x9biu al II-lea \xc8\x99i-a concentrat puterea sale \xc3\xaen Est \xc8\x99i este considerat\xc4\x83 ca fiind primul \xc3\xaemp\xc4\x83rat al Imperiului Bizantin. Sub conducerea sa, ora\xc8\x99ul Bizan\xc8\x9b a fost pe deplin dezvoltat precum o capital\xc4\x83. \xc3\x8en 361, Constan\xc8\x9biu al II-lea s-a \xc3\xaemboln\xc4\x83vit \xc8\x99i a murit, iar nepotul lui Constantin Chlorus, Iulian, care a servit ca Cezar sub Constan\xc8\x9biu al II-lea, a preluat puterea. Iulian a fost ucis \xc3\xaen 363, \xc3\xaen b\xc4\x83t\xc4\x83lia de la Samarra \xc3\xaempotriva Imperiului Persan \xc8\x99i a fost urmat de Iovian, care a domnit numai p\xc3\xa2n\xc4\x83 \xc3\xaen 364.\n_START_SECTION_\n\xc3\x8emp\xc4\x83r\xc8\x9birea definitiv\xc4\x83\n_START_PARAGRAPH_\nDup\xc4\x83 moartea lui Iovian, Valentinian I a devenit \xc3\xaemp\xc4\x83rat \xc3\xaen 364. El a \xc3\xaemp\xc4\x83r\xc8\x9bit imediat Imperiul, oferindu-i jum\xc4\x83tatea estic\xc4\x83 lui Valens, fratele s\xc4\x83u. Stabilitate nu a fost pentru mult timp, dup\xc4\x83 cum conflictele cu for\xc8\x9bele exterioare s-au intensificat. \xc3\x8en 376, vizigo\xc8\x9bii au fugit din calea ostrogo\xc8\x9bilor, care la r\xc3\xa2ndul lor au fugit din calea hunilor, li s-a permis s\xc4\x83 treac\xc4\x83 Dun\xc4\x83rea \xc8\x99i s\xc4\x83 se stabileasc\xc4\x83 \xc3\xaen Balcani de c\xc4\x83tre conducerea din Est. Maltratarea a provocat o revolt\xc4\x83 pe scar\xc4\x83 larg\xc4\x83, iar \xc3\xaen 378 au provocat o \xc3\xaenfr\xc3\xa2ngere armatei romane estice \xc3\xaen b\xc4\x83t\xc4\x83lia de la Adrianopol, \xc3\xaen care a murit, de asemenea, \xc3\xaemp\xc4\x83ratul Valens. Dup\xc4\x83 jefuirea diferitelor a\xc8\x99ez\xc4\x83ri, au devenit oficial foederati, r\xc4\x83m\xc3\xa2n\xc3\xa2nd astfel un element destabilizator, precum \xc8\x99i un element de stabilizare \xc3\xaen cadrul Imperiului._NEWLINE_Mai mult dec\xc3\xa2t \xc3\xaen Est, a existat, de asemenea, opozi\xc8\x9bie \xc3\xaen politica de cre\xc8\x99tinare a \xc3\xaemp\xc4\x83ra\xc8\x9bilor \xc3\xaen jum\xc4\x83tatea vestic\xc4\x83 a Imperiului. \xc3\x8en 379, succesorul \xc8\x99i fiul lui Valentinian I, Gra\xc8\x9bian, a refuzat s\xc4\x83 poarte mantia de Pontifex Maximus, iar \xc3\xaen 382 a anulat drepturile preo\xc8\x9bilor p\xc4\x83g\xc3\xa2ni \xc8\x99i a eliminat altarul p\xc4\x83g\xc3\xa2n din Curia Roman\xc4\x83, o decizie care a provocat nemul\xc8\x9bumiri \xc3\xaen r\xc3\xa2ndul aristocra\xc8\x9biei, \xc3\xaen mod tradi\xc8\x9bional p\xc4\x83g\xc3\xa2n\xc4\x83, a Romei. Teodosiu I a decretat mai t\xc3\xa2rziu o interdic\xc8\x9bie privind p\xc4\x83g\xc3\xa2nismul nativ \xc8\x99i aplicarea \xc3\xaen continuare a cre\xc8\x99tinismul ca religie oficial\xc4\x83 de stat._NEWLINE_Situa\xc8\x9bia politic\xc4\x83 era instabil\xc4\x83. \xc3\x8en 383, un general puternic \xc8\x99i popular numit Magnus Maximus a preluat puterea \xc3\xaen Occident \xc8\x99i l-a for\xc8\x9bat pe fratele vitreg a lui Gra\xc8\x9bian, Valentinian al II-lea, s\xc4\x83 fug\xc4\x83 \xc3\xaen spre est pentru ajutor; \xc3\xaemp\xc4\x83ratul r\xc4\x83s\xc4\x83ritean Teodosiu I a restaurat prompt puterea. \xc3\x8en 392, magister militum franc \xc8\x99i p\xc4\x83g\xc3\xa2n, Arbogast, l-a asasinat pe Valentinian al II-lea \xc8\x99i a proclamat un senator obscur numit Eugeniu ca \xc3\xaemp\xc4\x83rat._NEWLINE_Rebeliunea a fost dep\xc4\x83\xc8\x99it\xc4\x83 \xc3\xaen 394 de Teodosiu cel Mare, care a condus pentru scurt timp apoi un imperiu unit p\xc3\xa2n\xc4\x83 la moartea sa survenit\xc4\x83 \xc3\xaen 395. A fost ultimul \xc3\xaemp\xc4\x83rat care \xc8\x99i-a pronun\xc8\x9bat puterea \xc3\xaen ambele p\xc4\x83r\xc8\x9bi ale Imperiului Roman; Arcadius, fiul s\xc4\x83u mai mare, a mo\xc8\x99tenit jum\xc4\x83tatea de est \xc3\xaen timp ce t\xc3\xa2n\xc4\x83rul Honorius a primit jum\xc4\x83tatea vestic\xc4\x83. Ambii erau \xc3\xaenc\xc4\x83 minori. Honorius a fost plasat sub tutela magister militum jum\xc4\x83tate barbar jum\xc4\x83tate roman, Stilicho, \xc3\xaen timp ce Rufinus a de\xc8\x9binut puterea din spatele tronului \xc3\xaen est. Rufinus \xc8\x99i Stilicho au fost rivali, iar dezacordurile dintre instan\xc8\x9bele din est \xc8\x99i din vest \xc3\xaen ceea ce prive\xc8\x99te dreptul de proprietate asupra Iliriei au fost abil exploatate de c\xc4\x83tre regele got Alaric, care din nou, s-au r\xc4\x83zvr\xc4\x83tit dup\xc4\x83 moartea lui Teodosiu I._NEWLINE_Stilicho a ap\xc4\x83rat abil Italia \xc3\xaempotriva go\xc8\x9bilor invadatori, dar nu a reu\xc8\x99it s\xc4\x83-i controleze pe vandali, alani, \xc8\x99i suebii care au invadat Galia \xc3\xaen num\xc4\x83r. Stilicho a devenit o victim\xc4\x83 a intrigilor de la curtea din Ravenna - \xc3\xaen cazul \xc3\xaen care curtea imperial\xc4\x83 din vest l-a \xc3\xaenlocuit \xc3\xaencep\xc3\xa2nd cu 402 - \xc8\x99i a fost ulterior executat pentru \xc3\xaenalt\xc4\x83 tr\xc4\x83dare, \xc3\xaen 408. \xc3\x8en timp ce \xc3\xaen Est a \xc3\xaenceput o redresare \xc8\x99i consolidare lent\xc4\x83, Occidentul a \xc3\xaenceput s\xc4\x83 se pr\xc4\x83bu\xc8\x99easc\xc4\x83 \xc3\xaen \xc3\xaentregime.\n_START_SECTION_\nC\xc4\x83derea Imperiului Roman de Apus\n_START_PARAGRAPH_\nR\xc4\x83mas ca \xc3\xaemp\xc4\x83rat dup\xc4\x83 moartea lui Stilicho \xc3\xaen 408, Honorius a domnit p\xc3\xa2n\xc4\x83 la moartea sa \xc3\xaen 423. Domnia sa a fost umplut\xc4\x83 cu uzurp\xc4\x83ri \xc8\x99i invazii. \xc3\x8en 410, Roma a fost jefuit\xc4\x83 de c\xc4\x83tre for\xc8\x9bele lui Alaric. Acest eveniment a f\xc4\x83cut o mare impresie asupra contemporanilor, deoarece aceasta a fost prima dat\xc4\x83 de la invaziile galice din secolul al IV-lea \xc3\xae.Hr. c\xc3\xa2nd ora\xc8\x99ul a fost cucerit de un inamic str\xc4\x83in. Succesorii lui Alaric i-au stabilit pe go\xc8\x9bii \xc3\xaen Galia (412-418), de unde au func\xc8\x9bionat ca alia\xc8\x9bi romani \xc3\xaempotriva vandalilor, alanilor, suebilor \xc8\x99i \xc3\xaen Spania, \xc8\x99i \xc3\xaempotriva uzurpatorului Iovinus (413). \xc3\x8entre timp, un alt uzurpator, Constantin (406-411), a debarcat din Britania cu trupele sale \xc3\xaen Galia, \xc3\xaen 407, l\xc4\x83s\xc3\xa2nd popula\xc8\x9bia romanizat\xc4\x83 \xc3\xaen m\xc3\xa2inilor invadatorilor, \xc3\xaen primul r\xc3\xa2nd de c\xc4\x83tre pic\xc8\x9bilor \xc8\x99i apoi de c\xc4\x83tre saxoni, angli \xc8\x99i iu\xc8\x9bi care au \xc3\xaenceput s\xc4\x83 se stabileasc\xc4\x83 definitiv \xc3\xaen aprox. 440._NEWLINE_ _NEWLINE_Moartea lui Honorius \xc3\xaen 423 a fost urmat\xc4\x83 de criz\xc4\x83 p\xc3\xa2n\xc4\x83 c\xc3\xa2nd guvernul roman r\xc4\x83s\xc4\x83ritean, cu for\xc8\x9ba armelor l-a instalat pe Valentinian al III-lea ca \xc3\xaemp\xc4\x83rat occidental \xc3\xaen Ravenna, cu Galla Placidia \xc3\xaen calitate de regent \xc3\xaen timpul minorit\xc4\x83\xc8\x9bii fiului ei. Dup\xc4\x83 lupte violente cu mai mul\xc8\x9bi rivali, \xc8\x99i \xc3\xaempotriva dorin\xc8\x9bei lui Placidia, Aetius a crescut \xc3\xaen rangul de magister militum. Aetius a fost capabil s\xc4\x83 stabilizeze oarecum situa\xc8\x9bia militar\xc4\x83 din Imperiul de Apus, baz\xc3\xa2ndu-se \xc3\xaen mare m\xc4\x83sur\xc4\x83 pe alia\xc8\x9bii s\xc4\x83i huni. Cu ajutorul lor, i-a \xc3\xaenvins pe burgunzi care, dup\xc4\x83 407, au ocupat o parte din sudul Galiei \xc8\x99i s-au stabilit \xc3\xaen Savoia ca alia\xc8\x9bi romani (433). Spre sf\xc3\xa2r\xc8\x99itul acelui secol, c\xc3\xa2nd puterea roman\xc4\x83 s-a sl\xc4\x83bit drastic, burgunzii extinz\xc3\xa2ndu-\xc8\x99i domina\xc8\x9bia pe valea Ronului._NEWLINE_\xc3\x8entre timp, din pricina presiunii vizigo\xc8\x9bilor \xc8\x99i rebeliunii lui Bonifaciu, guvernatorul din Africa adus pe vandalii condu\xc8\x99i de regele Gaiseric din Spania \xc3\xaen 429. Ei s-au oprit temporar \xc3\xaen Numidia (435) \xc3\xaenainte de a trece spre est \xc8\x99i s\xc4\x83 captureze Cartagina, de unde au stabilit un stat independent, cu o flot\xc4\x83 puternic\xc4\x83 (439). Flota vandal\xc4\x83 a devenit un pericol constant la adresa comer\xc8\x9bului maritim roman din coastele \xc8\x99i insulele vestice \xc8\x99i centrale ale M\xc4\x83rii Mediterane._NEWLINE_\xc3\x8en 444, hunii, care au fost angaja\xc8\x9bi ca alia\xc8\x9bi romane de c\xc4\x83tre Aetius, au fost uni\xc8\x9bi sub regele lor ambi\xc8\x9bios, Attila. Acesta se \xc3\xaentoarce \xc3\xaempotriva fostului lor aliat, hunii devenind o amenin\xc8\x9bare a Imperiului. Attila a primit apoi un motiv pentru ajutor, inelul Honoriei, sora \xc3\xaemp\xc4\x83ratului. Sub amenin\xc8\x9barea r\xc4\x83zboiului, el a pretins jum\xc4\x83tate din teritoriul Imperiului de Apus ca zestre._NEWLINE_Confrunt\xc3\xa2ndu-se cu refuzul, el a invadat Galia, dar a fost oprit \xc3\xaen b\xc4\x83t\xc4\x83lia de la C\xc3\xa2mpiile Catalaunice de o armat\xc4\x83 combinat\xc4\x83 romano-germanic\xc4\x83 condus\xc4\x83 de Aetius. \xc3\x8en anul urm\xc4\x83tor, Attila a invadat Italia \xc8\x99i a \xc3\xaenceput s\xc4\x83 m\xc4\x83r\xc8\x99\xc4\x83luiasc\xc4\x83 spre Roma, dar un focar de boal\xc4\x83 \xc3\xaen armata sa, precum \xc8\x99i motivul de pace oferit de Papa Leon, dar \xc8\x99i rapoartele despre o campanie a lui Marcian \xc3\xaendreptate spre capitala sa, \xc3\xaen Panonia l-au determinat s\xc4\x83 opreasc\xc4\x83 aceast\xc4\x83 campanie. Pe nea\xc8\x99teptate Attila a murit un an mai t\xc3\xa2rziu (453)._NEWLINE_Aetius a fost ucis \xc3\xaen 454 de c\xc4\x83tre Valentinian al III-lea, care a fost ucis doi ani mai t\xc3\xa2rziu, \xc3\xaen 456, de c\xc4\x83tre suporterii huni ai generalului Aetius. Odat\xc4\x83 cu sf\xc3\xa2r\xc8\x99itul dinastiei Teodoriene, o nou\xc4\x83 perioad\xc4\x83 de lupt\xc4\x83 dinastic\xc4\x83 a urmat. Vandalii au profitat de nelini\xc8\x99te \xc8\x99i au navigat p\xc3\xa2n\xc4\x83 la Roma, pe care au jefuit-o, \xc3\xaen 455._NEWLINE_Instabilit\xc4\x83\xc8\x9bile cauzate de uzurpatori \xc3\xaen Imperiul de Apus, au ajutat aceste triburi \xc3\xaen cuceririle lor, iar \xc3\xaencep\xc3\xa2nd cu anii 450 triburile germanice au devenit ele \xc3\xaens\xc4\x83\xc8\x99i uzurpatori. \xc3\x8en urm\xc4\x83torii dou\xc4\x83zeci de ani, mai mul\xc8\x9bi \xc3\xaemp\xc4\x83ra\xc8\x9bi apuseni au fost instala\xc8\x9bi de c\xc4\x83tre Constantinopol, dar autoritatea lor era invocat\xc4\x83 de comandan\xc8\x9bi barbari (Ricimer (456-472), Gundobad (473-475)). Majorian a fost ultimul \xc3\xaemp\xc4\x83rat care a organizat o campanie, \xc3\xaen Galia \xc8\x99i Spania \xc3\xaen 458-460, \xc3\xaenainte de a fi detronat \xc8\x99i ucis de c\xc4\x83tre Ricimer. \xc3\x8encep\xc3\xa2nd cu anii 460, controlul imperial a fost efectiv limitat la Italia \xc8\x99i Galia de sud, care au refuzat s\xc4\x83 accepte numirea lui Ricimer de c\xc4\x83tre Libius Severus \xc3\xaen 461._NEWLINE_\xc3\x8en 475, Oreste, un fost secretar a lui Attila, l-a exilat pe \xc3\xaemp\xc4\x83ratul Julius Nepos din Ravenna \xc8\x99i l-a proclamat pe fiul s\xc4\x83u, Romulus Augustus, \xc3\xaemp\xc4\x83rat. \xc3\x8en 476, Oreste a refuzat s\xc4\x83-i acorde lui Odoacru \xc8\x99i herulilor s\xc4\x83i statutul de federaliza\xc8\x9bi, fapt care a determinat o invazie. Oreste a fost ucis \xc8\x99i Odoacru l-a destituit pe Romulus Augustus, instal\xc3\xa2ndu-se st\xc4\x83p\xc3\xa2n peste Italia \xc8\x99i a trimis \xc3\xaensemnele imperiale la Constantinopol._NEWLINE_Trei state au continuat sub conducerea roman\xc4\x83, \xc3\xaentr-o form\xc4\x83 sau alta, dup\xc4\x83 476: Julius Nepos a controlat Dalma\xc8\x9bia p\xc3\xa2n\xc4\x83 la asasinarea sa \xc3\xaen 480. Syagrius a condus Domeniul Soissons p\xc3\xa2n\xc4\x83 la asasinarea sa \xc3\xaen 487. \xc3\x8en cele din urm\xc4\x83, un teritoriu romano-maur a supravie\xc8\x9buit \xc3\xaen Africa de Nord, rezist\xc3\xa2nd incursiunilor vandalilor, devenind o parte a Imperiului Roman de R\xc4\x83s\xc4\x83rit  \xc3\xaen jurul anului 533 atunci c\xc3\xa2nd Belizarie i-a \xc3\xaenvins pe vandali.\n_START_SECTION_\nTheodoric\n_START_PARAGRAPH_\nUltima speran\xc8\x9b\xc4\x83 pentru un Imperiu reunificat a venit \xc3\xaen 493, c\xc3\xa2nd Odoacru a fost \xc3\xaenlocuit de Theodoric cel Mare, regele ostrogo\xc8\x9bilor. Theodoric a fost for\xc8\x9bat s\xc4\x83 apar\xc4\x83 subordonat lui Zeno, \xc3\xaen scopul de-al elimina pe Odoacru. \xc3\x8en timp ce, \xc3\xaen principiu, Theodoric a fost un subordonat, un vicerege al \xc3\xaemp\xc4\x83ratului de Est, de fapt, a fost egalul lui._NEWLINE_Dup\xc4\x83 moartea lui Theodoric \xc3\xaen 526, jum\xc4\x83tatea vestic\xc4\x83 a Imperiului a fost acum pe deplin controlat\xc4\x83 de c\xc4\x83tre triburile germanice (de\xc8\x99i mul\xc8\x9bi dintre ei au continuat s\xc4\x83 recunoasc\xc4\x83 dreptul roman), \xc3\xaen timp ce jum\xc4\x83tatea estic\xc4\x83 s-a impus sub dinastia lui Iustinian. R\xc4\x83s\xc4\x83ritul va face unele \xc3\xaencerc\xc4\x83ri de a recaptura Vest, dar Imperiul Roman nu a mai fost niciodat\xc4\x83 reunificat.\n_START_SECTION_\nRecucerirea bizantin\xc4\x83\n_START_PARAGRAPH_\nDe-a lungul antichit\xc4\x83\xc8\x9bii t\xc3\xa2rzii \xc8\x99i a Evului Mediu timpuriu, Imperiul Roman de R\xc4\x83s\xc4\x83rit sau Imperiul Bizantin, au prev\xc4\x83zut crean\xc8\x9be asupra zonelor occidentale, care a fost ocupat de mai multe triburi. \xc3\x8en secolul al VI-lea, Imperiul Roman de R\xc4\x83s\xc4\x83rit a reu\xc8\x99it s\xc4\x83 recucereasc\xc4\x83 zone \xc3\xaentinse din fostul Imperiu Roman de Apus. Cel mai mare succes au avut campaniile generalilor Belizarie \xc8\x99i Narses, \xc3\xaen numele \xc3\xaemp\xc4\x83ratului roman r\xc4\x83s\xc4\x83ritean Iustinian I (533 - 554). Teritoriul vandal care a ocupat fosta provincie roman\xc4\x83 Africa de Nord a fost rec\xc3\xa2\xc8\x99tigat, \xc3\xaen special pe teritoriul centrat \xc3\xaen jurul ora\xc8\x99ului Cartagina. Un an mai t\xc3\xa2rziu, Sicilia, Sardinia, Corsica, Dalma\xc8\x9bia, precum \xc8\x99i Insulele Baleare au fost u\xc8\x99or de capturat de c\xc4\x83tre legiunile romane invadatoare. Campania \xc3\xaen cele din urm\xc4\x83 s-a mutat \xc3\xaen Italia \xc8\x99i bizantinii au recucerit-o complet. Teritorii minore au fost capturate \xc3\xaen vest precum coasta de sud a Peninsulei Iberice. Dar deja \xc3\xaen 568, la trei ani dup\xc4\x83 ce Iustinian a murit, lombarzii au invadat Italia.'